
RO-RÀDH 


Tha an uair a' ruith oirnn. Tha ar gnàth-shìde ag atharrachadh mar- 
thà, ag adhbharachadh teintean coille millteach, tuiltean uabhasach, 

teas marbhtach is sgrios do-labhairt am measg bheathaichean. Tha an 
saoghal ann an trioblaid, agus tha is Alba; air ar sgaradh bhon Roinn 
Eòrpa is gun na cumhachdan a tha dhìth gus coimhearsnachd làidir, cho- 
ionnan is uaine a thogail. Tha an eaconamaidh a' fulang is obraichean 
gan call, neo-ionnanachd ag èirigh, dùbhlain mhòra do shiostaman 
foghlaim is slàinte, agus tha tàire againn cùisean a thogail as dèidh 
COVID. Chan e seo a thathas ag iarraidh dhuinn fhìn, dor cuid-cloinne 
no don t-saoghal anns an fharsaingeachd. Tha na h-Uainich air dàn eile 


a thaghadh. 


'S e Ar Dàn Coitcheann plana dàna gus saoghal nas fheàrr a thogail do 
gach neach againn rè nan còig bliadhna a tha ri teachd is gu ruige 2030. 
Bidh atharrachadh na lùib. Bidh e a' ciallachadh tuilleadh a thoirt a-mach 
air iasad gus tuilleadh a chur an sàs, agus iarraidh sinn air an fheadhainn 
as beartaiche barrachd a phàigheadh. Ach chan iarr sinn leisgeul son seo. 
Oir tha atharrachadh deatamach. Tha ar saoghal an urra ri na nì sinne: 
gun gabh sinn slighe eadar-dhealaichte agus sinn a' tighinn a-mach à 


ùpraid is beathannan briste a' ghalair lèir-sgaoilte. 


Cha chan sinn gum bi e furasta na h-amasan aig Ar Dàn Coitcheann a 
choileanadh. Ach tha ar buill ann an Taigh an Ròid air sealltainn tro 
na bliadhnaichean gum faodar earbsa a chur ann an Uainich na h-Alba 
gus rudan a thoirt gu buil. Rinn iad strì le dìcheall is dealas, agus tha 


na rinneadh follaiseach. Smaoinich a-nis dè ghabhadh a dhèanamh le 

tuilleadh bhòtaichean Uaine is barrachd bhuill Uaine. Seasaidh sinne 

an aghaidh nan dùbhlan coitcheann a tha mar coinneamh uile. A' togail 
eaconamaidh as ùr, a' dèiligeadh ri èiginn na gnàth-shìde, ag ath-thogail 
sheirbhisean poblach, a' ceartachadh nan neo-ionannachdan a tha 
follaiseach “s a' fàs, agus a dhubhas às cothroman beatha cus againn, agus 
mar a'tha ar n-àrainneachd nàdarra a bheathaicheas sinn a' tuiteam às a 


chèile. 


Faighnich seo dhut fhèin: a bheil thu ag iarraidh tuilleadh den aon rud, 


no am bhòt thu mar gum biodh do bheatha ri teachd gu lèir an urra ris? 


PLANA CEART DO ÈIGINN NA GNÀTH-SHÌDE 


Sa Phàrlamaid mu dheireadh bha Uainich na h-Alba riatanach gus Achd 
Gnàth-Shìde adhartach aontachadh atha a' cur dealas air Alba ar cuid 
eimiseanan a ghearradh 7590 ro 2030. Feumaidh ar n-eaconamaidh is 
coimhearsnachd atharrachadh bho bhun gu bàrr gus an coileanar seo. 
Feumaidh gach gnìomhachas, gach earrann den eaconamaidh agus 
gach neach seasamh ris an dùbhlan seo. Le seo, feumar obair èasgaidh 
is dàna bho Riaghaltas na h-Alba, an-dràsta fhèin. Ach gu ruige seo, 
tha na gnìomhan sin air a bhith a dhìth. Cha do choilean Alba a cuid 
amasan àrainneachd dà bhliadhna às dèidh a chèile, agus tha emiseanan 
còmhdhail gu h-àraid, a' sìor fhàs. Cuiridh am prògram ann an Ar 

Dàn Coitcheann Alba air slighe a dhaingnicheas obair atharrachail 
tron phrògram riaghaltais againn, agus a chuireas dha-rìreabh 
gnìomhachasan uaine, bun-structar uaine agus gnìomh aig cridhe ar 


planaichean airson ath-bheothachadh eaconamach na h-Alba. 


AR N-EACONAMAIDH IS BUN-STRUCTAR 


Sa Phàrlamaid ma dheireadh, dh'aontaich Uainich na h-Alba laghan 

a chuireadh casg air seachnadh chìsean, a chuir dìon air obraichean 
poblach, a rinn cìsean teachd-a-steach nas cothromaiche, agus a fhuair 
tuilleadh ionmhais do sheirbheisean poblach. Cuiridh sinne ath- 
bheothachadh eaconamaidh uaine air dòigh, a' cruthachadh obraichean 
uaine, a' dèiligeadh ri èiginn na gnàth-shìde, agus a' dèanamh Alba nas 


cothromaiche. 


Na nì sinn: 

* Cuiridh sinn co-dhiù £7.5bn ann am bun-structar uaine, lethid 
cumhachd ath-nuadhachail, an àrainneachd is taighean blàth, a' 
cruthachadh còrr is 100,000 dreuchd. 

e Iarraidh sinne tuarastal nas cothromaiche do luchd-obrach, cuiridh 
sinn taic ri aithneachadh aonaidhean is cothroman barganachaidh, 
cuiridh sinn casg air obair chugallach is cuiridh sinn taic ris an 
atharrachadh gu obair 4 là san t-seachdain gun lùghdachadh 
pàighidh. 

* — Bheir sinn gealladh obrach, foghlaim no trèanaidh do òigridh is do 
luchd-obrach connadh-fosail. 

* —Tasgar ann an roinn-gnìomhachais uaine adhartach aig ìre na 
cruinne. 

* — Cuirear taic ri gnìomhachasan gus a bhith cunntachail a thaobh 


àrainneachd is coimhearsnachd. 

CÌSEAN COTHROMACH | 


Sa Phàrlamaid mu dheireadh, fhuair Uainich na h-Alba na milleanan 


notaichean do sheirbheisean poblach agus atharrachaidhean ann an 


cìsean teachd-a-steach a tha a' ciallachadh gu bheil a' mhòr-chuid a' 


pàigheadh nas lugha is daoine beartach a' pàigheadh barrachd. Tha 


Uainich na h-Alba ag iarraidh gnìomhan dàna gus am bi airgead gu 


leòr ann do sheirbheisean poblach, agus siostam cìsean cothromach 


ann a dhèiligeas ris an neo-ionnanachd a tha na masladh dar 


coimhearsnachdan. 


Na nì sinn: 


Cuiridh sinne co-chruinneachadh sluaigh air dòigh a nì molaidhean 
mu chìsean is seirbhisean poblach san àm ri teachd. 

Nì sinne siostam cìsean teachd-a-steach far am pàigh iadsan le àrd- 
thuarastalan tuilleadh. 

Bheir sinn cìs-beartais aon turas a-steach air prothaidean nan 
companaidhean mòra ri linn COVID gus taic a chur ri na raointean 
den eaconamaidh as motha a dh'fhuiling. 

Nì sinn oidhirp cìs-beartais bhliadhnail a chur air ionmhas is sealbh 
as fhiach barrachd air £1m. 

Cuiridh sinn às don chìs-comhairle is cìs ùr air sealbh togte a bhiodh 
a' ciallachadh nach pàigheadh a' mhòr-chuid de theaghlaichean 
uiread is gum pàigheadh an fheadhainn as beartaiche barrachd. 


Cosgais luchd-siubhail tric a chur an àite Cìs Luchd-Siubhail Adhair. 


CUMHACHD IS ATHARRACHADH COTHROMACH 


Fhuair buill Uaine tuilleadh airgid do bhun-structar uaine mar 


chumhachd ath-nuadhachail, bhathas air thoiseach ann am Pàrlamaid 


na h-Alba san strì gus casg a chuir air fracachadh, agus stèidhich iad 


amasan laghail do shiostaman teas uaine. Feumar a-nis comas-fàs 


cumhachd ath-nuadhachail na h-Alba a chur gu feum gus gnìomhachas 


le buadh eadar-nàiseanta a chruthachadh, a ghluaiseas an t-atharrachadh 


gu eaconamaidh net-zero, a chruthaicheas dreuchdan uaine le deagh 


thuarastail, agus a leigeas bunaitean son eaconamaidh le ceartas is 


beartas. 


Na nì sinn: 


Cùmhnant ùr le gnìomhachas na gaoithe gus meud na roinne a 
dhùblachadh ro 2030 is còrr is 6,000 obair a chruthachadh. 
Gnìomhachas cumhachd làn-mara adhartach a chruthachadh ro 
phrògram ionmhais £435m, a chruthaicheas còrr is 4,000 obair. 
Cuir an aghaidh fuasglaidhean fuadain do èiginn na gnàth-shìde 
samhail haidridean stèidhichte air connadh fosail. 

Atharrachadh cumhachd cothromach, ceart is seasmhach a 
libhrigeadh le taic do luchd-obrach is coimhearsnachdan a tha an 
crochadh air gnìomhachasan connaidh fosail. 

Crìoch a chur air ola is gas a' Chuain a Tuath a rèir dleastanasan 


eadar-nàiseanta. 

CÒMHDHAIL 


Fhuair Uainich na h-Alba barrachd airgid do bhun-structar airson 
bhaidhsagalan, coiseachd is cuibhleadh agus e aig còrr is £100m gach 
bliadhna, fhuaras £10m do bhàtaichean-aiseig nan Eilean a Tuath, agus 
rinneadh siubhal bus an-asgaidh do dhaoine fo aois 21 a' tòiseachadh 

as t-samhradh am-bliadhna. Cuiridh sinne plana còmhdhail air chois a 
dhèiligeas ri èiginn na gnàth-sìde le prìomhachas a thoirt do chòmhdhail 
phoblach, baidhsagalan, coiseachd is cuibhleadh agus crìoch a chuir air 


cleachdadh connadh-fosail. 


Na nì sinn: 

* / Nì sinne còmhdhail phoblach sho-ruigsinneach le sgeamaichean gus 
cosgaisean rèile a ghearradh is siubhal bus an-asgaidh a leudachadh 
don h-uile neach gu aois 26. 

* — Lìbhrigidh sinn am prògram Rèile do na h-Uile leis na h-Uainich, a 
thogas siostam rèile ùr, leis a' phoball, gun charboin, do dh'Alba agus 
a chruthaicheas còrr is 16,000 obair. 

e —Àrdaichidh sinne am buidseat siubhal gnìomhach gu co-dhiù 
£320m gus taic a thoirt do bhaidhsagalan, coiseachd is taic a chur ri 


cruthachadh choimhearsnachdan còig mionaidean deug. 


TAIGHEADAS 


Tron ghalar lèir-sgaoilte fhuair Uainich na h-Alba air casg a chur air 
màladair fhuadachadh às na dachaighean aca sa gheamhradh, rinneadh 
cinnteach gum faodadh oileanaich fios-fàgail a thoirt do stiùirichean àite- 
fuirich prìobhaideach agus thug sinn a-steach siostam maoin èiginneach 
nam màladair. Is e ar rùn gum bi cothrom aig a h-uile neach an Alba air 


dachaigh aig prìs ruigsinneach, agus a tha sàbhailte, seasgair agus uaine. 


Na nì sinn: 

* Taighean blàth, cofhurtail is uaine a sholarachadh dha na h-uile 
agus 70,000 is barrachd a chruthachadh le adhartachadh prògraman 
caomhnaidh cumhachd: 

* Cùmhnant ùr a chur an sàs do mhàladairean, le tèarainteachd a 
bharrachd agus piseach air taighean air màl. 

* Inbhe is an stòras de thaighean poblach a thogail gus am faigh 
tuilleadh dhaoine dachaighean freagarrach ceart. 

* Gus dol an sàs ann an cosgais taigheadais, togar 84,000 dachaigh 
airson màil sòisealta ro 2033, steidhichear riaghailtean làidir air màl 


taighean shaor-laithean, agus cuirear smachdan màl air chois. 

LEASACHADH ÀRAINNEACHD NA H-ALBA 


Chruthaich buill Uaine maoin leasachaidh nàdair ùr luach £10m, 


rinneadh an geàrr-bàn mar ghnè tèarainte agus chuireadh stad air 


planaichean airson leasachadh millteach a bhiodh na chunnart do Loch 


Laomainn. Leis an dà shuidheachadh èiginneach mu ar coinneamh: 


briseadh sa ghnàth-shìde agus crìonadh ann am farsaingeachd 


bheathaichean, feumaidh sinn ar n-àrainneachd a dhìon is a leasachadh 


agus Alba uaine, neoni-charboin a thogail. 


Na nì sinn: 


Airgead a thasgadh ri leasachadh is dìon phàircean, sgìrean gorma 
is àrainneachd nàdarrach na h-Alba, a' cruthachadh còrr is 

6,000 cosnadh. 

Àrainneachd nàdarrach na h-Alba a leasachadh agus stad a chur 

air a' chrìonadh san nàdar le leudachadh is cur ri dìon fearainn 

is ainmhidh, le amasan son slànachadh nàdar is taic do 
dh'ath-fhiadhachadh. 

Ionmhas a thasgadh ann am pàircean nàiseanta, roinneil, is ionadail 
gus am faighear barrachd cothrom air ionadan gorma. 
Eaconamaidh cruinn a thogail le nas lugha de dh'iarrtas son stuthan 
is nas lugha de sgudal. 

Taic do dh'ath-chur nan coilltean agus taic airgid do leudachadh mòr 


ann an coilltean poblach is coimhearsnachd. 

BIADH IS ÀITEACHAS 


Sa phàrlamaid mu dheireadh fhuair Uainich na h-Alba aonta eimiseanan 
àiteachais a lùghdachadh ann am Bile Atharrachadh na Gnàth-shìde 
agus choisinneadh àite son “agroecology” gus dèiligeadh ri èiginn gnàth- 
shìde agus nàdair. Lìbhrigidh sinn poileasaidh àiteachais is bidhe gu tur 
ùr, gus dèiligeadh ri èiginn gnàth-shìde agus nàdar, a 'dìon ar goireasan 
nàdarrach, agus a bheir taic do choimhearsnachdan dùthchail agus 


cruthachadh obraichean uaine. 


* —Dèanamh cinnteach gun cùm airgead àiteachais taic ri lùghdachadh 
ann an carboin agus cleachdadh fearainn freagarrach, a' cur èiginn na 
gnàth-shìde is nàdar air thoiseach. 

* Bile Deagh Bhiadh na Dùthcha a chur air adhart a stèidhicheas 
poileasaidh cunbhalach bìdh a dhèiligeas ri buaidh shlàinteil, 


shòisealta is àrainneachd aig bìdh. 


AR CUAIN IS CLADAICHEAN 


Chuir Uainich na h-Alba stad air dreideadh is sgrios air làraich feamainn 





na h-Alba, stèidhich iad Sgìrean Dìon Mara ùra, a dìon nan cearban, 
mucan-mhionc, leumadairean is fachaich, chuir iad stad air gluasad ola 
bho bhàta gu bàta ann an Caolas Chrombaidh is Linne Foirthe. Tha 
sinn ag iarraidh gun soirbhich le coimhearsnachdan nan cladach, agus 
nì sinne na dh'fheumas gus ar n-uisgeachan is cladaichean a dhìon, a 
leasachadh is a stiùireadh, is cuiridh sinn casg air gnothaichean neo- 


sheasmhach. 

Na nì sinn: 


Cuiridh sinn romhainn gun dìonar co-dhiù 8096 de na cuantan againn 
gus ar n-àrainneachd is creutairean eag-samhail a dhìon agus taic a 
chur ri iasgach seasmhach. 

Laghan ùra a chur an sàs gus àrainneachd faisg air na cladaichean 

a dhìon, taic ri gnìomhachas iasgaich ri cladaich a bhios soirbheachail 
is coibhneil don àrainneachd agus cuideachadh ler coimhearsnachdan 
cladaich gus soirbheachadh. 


Taic a chur ri gluasad gu iasgach bradain seasmhach. 


CEIST AN FHEARAINN 


Stèidhich Uainich na h-Alba taic do fhearainn is maoin ann an làmhan 


nan coimhearsnachd ann an amasan Iomairt Cheann a Deas na h-Alba 


agus dheasaich iad athchuinge le 13,000 ainm ag iarraidh crìoch a chur 


air cothrom ceannach fearainn aig Flamingo Land a-mhàin anns a' 


Bheallach: cothrom nach robh a' còrdadh ri muinntir na sgìre. Feumar 


atharrachaidhean mòra san dòigh sam bheileas a' gabhail sealbh is a' cur 


feum air fearann gus cruth ùr a chur air an eaconamaidh le cuideam air 


feabhas an àite airgid. 


Na nì sinn: 


Glèidhidh sinne fearann na h-Alba do mhuinntir na h-Alba le bhith 
cur an aghaidh na dòigh sam bheil sealbh air fearann ann an Alba. 
Sealbh coimhearsnachd air an fhearann ath-leasachadh, oir bu chòir 
dhan h-uile duine buannachd fhaighinn às an fhearann agus guth 

a bhith aca air ciamar a chleachdar e. 

Cothrom siubhal air fearann na h-Alba gus cur-seachadan a-muigh a 


dhèanamh saor, seasmhach is so-ruigsinneach do na h-uile. 

A' DÌON AINMHIDHEAN NA H-ALBA 


Chuir buill Uaine stad air marbhadh nan geàrr-bàn, thug iad air P&O 
Ferries sgur a shiubhal le laoigh bheò eadar Alba is an Roinn Eòrpa, 
agus rinn iad cinnteach gun robh inbhe dìon aig bìobhairean na h-Alba. 


Tha e nar rùn stad a chur air beathaichean fulang fo làmhan dhaoine. 


Na nì sinn: 

* — Cuiridh sinn stad ceart air sealg nan sionnach 

* Stad air losgadh air a' chearc fhraoich. 

* — Dìon air beathaichean tuathanaich; casg air cleachdadh creataichean 
breith do mhucan is cèidsichean “saoibhrichte' do chearcan. 

* — Piseach air cor nam beathach peata, casg air rèis nan cù-ghorma. 

* — Casg air ribeachan borba do bheathaichean leithid dubhain is 
ribeachan glaodh. 


NEO-EISIMEILEACHD IS ÀITE NA H-ALBA 


ANNS AN ROINN EÒRPA 





Gun bhuill Uainich cha bhiodh mòr-chuid airson neo-eisimeileachd 
anns a' Phàrlamaid mu dheireadh. Choisinn sinn taic Pàrlamaid gum 
faigheadh saoranaich EU is daoine aois 16 is 17 bhòt ann an dàrna bhòt 
air neo-eisimeileachd. Tha Uainich na h-Alba den bheachd gun leigeadh 
neo-eisimeileachd san Roinn Eòrpa leinn Alba chothromach is uaine a 


thogail. 
Na nì sinn: 


* Bithear ag iomairt agus a' bhòtadh do referendum air neo- 


eisimeileachd san ath Phàrlamaid. 

An argamaid a thogail son Alba neo-eisimeileach, cothromach 
ìs uaine. 
Iomairt son tilleadh don EU mar dhùthaich neo-eisimeileach cho 


luath is a ghabhas. 


GNOTHAICHEAN CÈIN 


Ghlèidh buill Uaine na h-Alba cùis-lagh an aghaidh Riaghaltas 


Bhreatainn a' soilleireachadh gum faod a' Phàrlamaid Artaigil 50 a 


tharraing air ais gu h-aon-taobhach, cho-òrdanaich iad litir le 50 


luchd-poilitigs Eòrpach a thuirt gum biodh fàilte air Alba 


neo-eisimeileach san EU, agus dh'aontaich iad riaghailtean ùra do 


bhuidhnean poblach na h-Alba sgrùdaidhean còirichean dhaoine a 


dhèanamh air companaidhean, nam measg companaidhean armachd, 


mus fhaighear maoin. Saoilidh sinne gum bu chòir Alba a dhol an sàs 


sa choimhearsnachd eadar-nàiseanta gus fuasglaidhean seasmhach, 


còraichean daonna agus sìth adhartachadh. 


Na nì sinn: 


Àite na h-Alba san Roinn Eòrpa agus san t-saoghal a thogail. 
A bhith dealasach sa choimhearsnachd eadar-nàiseanta. 

Taic a chur ri sgaoileadh banachdach COVID do na h-uile. 
Saothair a dhèanamh gus saoghal a bhith againn às aonais 
uidheaman-cogaidh niùclasach. 

Taic Riaghaltas na h-Alba do ghnìomhachas airm a stad. 

Ar n-àite air buidhnean eadar-nàiseanta is lìonraidh malairt a 


chleachdadh gus seasamh cor nan sluagh brùite. 

FOGHLAM 


Sa Phàrlamaid mu dheireadh dh'aisig sinn 124,565 tomhasan-ìre a 

chaidh am meas gu mì-chothromach aig àm a' ghalair lèir-sgaoilte, cho- 


rèitich sinn tuilleadh ionmhais gus 2,000 neach-teagaisg a bharrachd 


fhastadh, agus fhuair sinn atharrachaidhean ann an teagasg gus am 


faigheadh òigridh fòghlam-feise stèidhichte air co-aonta. Leanaidh sinn 


oirnn a' tagradh son siostam foghlaim a bheir urram do chòirichean 


cloinne, a ghabhas ri iomadachd is co-ionnanachd, agus a dh'aithnicheas 


cho riatanach is a tha cluich anns na bliadhnaichean tràth gu h-àraidh; is 


gu bheil airgead is luchd-obrach gu leòr ann. 


Na nì sinn: 


Dèiligeadh ri neo-ionnanachd ann am foghlam, am measg eile biadh- 
sgoile an-asgaidh a leudachadh gu cloinn àrd-sgoile gu lèir. 

Taic do thidsearan a bhith a' teagasg agus 5,500 a bharrachd de 
luchd-teagaisg maireannach. 

Taic do thràth-bhliadhnaichean is cùram cloinne le bhith cinnteach 
gum bi cothrom co-ionnan aig cloinn, an cothrom a bhith 
tòiseachadh san sgoil a chur dheth airson ùine agus tuilleadh 
cothrom air luchd-teagaisg sgoiltean-àraich fhaighinn. 
Prìomhachas do shlàinte, sunnd is comasan sòisealta na cloinne 
sna bun-sgoiltean, casg air obair-dhachaigh, aois tòiseachaidh na 
sgoile àrdachadh gu seachd agus ìre sgoil-àraich do chloinn 3-6. 
Sna h-àrd-sgoiltean, a bhith cinnteach gum bi comas aig cloinn 

an còirichean fhèin a sheasamh, gum faighear cothromachd, agus 


teisteanasan a nochdas an comasan. 

* — Tuilleadh a dhèanamh gus cuideachadh le sgoilearan le 
feumalachdan a bharrachd, 2,500 luchd-teagaisg feumalachdan a 
bharrachd fhastadh. 

* Buidhnean foghlam nàiseanta na h-Alba ath-leasachadh gus earbsa a 
chosnadh as ùr. 

* —Abhith cinnteach gu bheil taic gu leòr aig na colaistean agus gum 
faighear ionmhas oileanach mar anns na h-oilthighean fhèin. 


o Tilleadh gu Erasmus4t 


NN, 


Choisinn Uainich na h-Alba deuchainnean cunbhalach do phrìomh 
luchd-obrach NHS agus cùram sòisealta, chruthaich iad dleastanas 
laghail air Riaghaltas na h-Alba gum biodh àireamh luchd-obrach 
iomchaidh aig an NHS, agus choisinn iad còir laghail aig luchd-altraim 
air Leasachadh Proifeiseanta Leantainneach maoinichte. Saoilidh sinne 
gu bheil còir aig gach neach air an ìre as fheàrr de shlàinte chorporra is 
inntinn, agus aithnichidh sinn gum feum seo airgead a bharrachd a chur 


ann an cùram is poileasaidhean dealasach dìon a leantainn. 


Na nì sinn: 

* Taic do sheirbheis slàinte ann an Alba le taic-airgid freagarrach is fo 
smachd an t-sluaigh. 

* Cuideachadh le luchd-obrach slàinte slànachadh às dèidh a ghalair 


lèir-sgaoilte, is taic do àrdachadh pàighidh 12.590 do luchd-altraim. 

a7 


Tuilleadh taic-airgid ann am prìomh-chùram is cùram- 
choimhearsnachd, dotairean-teaghlaich is bùithtean-chungaidhean 
coimhearsnachd. 

Nì sinn cinnteach gu bheil plana luchd-obrach a tha a dhìth aig 
seirbheisean àillse do na tha de dhaoine a' cur feum air cùram. 

Obair a dh'ionnsaigh urram ann am bàs, cuiridh sinne laghan 
sàbhailte is coibhneil an sàs a bheir a' chòir do dh'inbhich le 
tinneasan bàsmhor cuideachadh fhaighinn am beatha a thoirt gu 
ceann aig àm a tha freagarrach dhaibh fhèin. 

Nì sinn cinnteach gum bi co-ionnanachd ann gus seirbhisean 
fiaclaireachd fhaighinn. 

Cuiridh sinn £235m a bharrachd ann an seirbheisean slàinte- 
inntinn, agus leudaichidh sinn cothroman cùraim, m.e. le taic slàinte- 
inntinn ann an ionadan dhotairean-teaghlaich. 

Togaidh sinn seirbhis slàinte a bhuineas don t-sluagh, agus cuiridh 
sinn leasachaidhean luath air chois gus taic is buannachd nas fheàrr a 
chumail ri luchd-cùraim. 

Dèiligeadh ri adhbhairean bunaiteach droch shlàinte, mar bochdainn, 
smocadh, mì-chleachdadh dhrugaichean is deoch agus truailleadh 
san adhar. 

Ionnsachadh bhon ghalar lèir-sgaoilte gus am faigh saidheans is 
cùram-slàinte an t-ionmhas, comas is goireasan dèiligeadh ri 


cunnartan san àm ri teachd. 

DEAMOCRASAIDH IONADAIL IS COIMHEARSNACHDAN 


Chuir Uainich na h-Alba co-chruinneachadh sluaigh air adhart, choisinn 
iad geallaidhean cuir às do chìsean comhairle agus fhuair iad còrr is 
£500m a bharrachd do sheirbheisean ionadail. 'S e ar rùn Alba le 
siostam deamocratach riaghlaidh ionadail le cumhachd ga sgaoileadh, le 


earbsa is com-pàirteachadh an t-sluaigh. 


Na nì sinn: 

e Bheir sinn cumhachd is ionmhas do riaghladh ionadail, agus cuiridh 
sinn air adhart riochdachadh nas iomadaiche. 

* — Obraichidh sinn le coimhearsnachdan is cleachdaidh sinn na 
dòighean a th' againn leithid comataidhean planaidh gus am bi 
coimhearsnachdan nas fheàrr is nas treasa aig na h-uile. 

* Cuiridh sinn rianachd choimhearsnachdan, sealbh is togail beartais 
aig cridhe ar cuid phlanaichean son ath-shlànachaidh eaconamaich 


uaine. 


DÌON SÒISEALTA 


Sa phàrlamaid mu dheireadh thug sinn a-steach Tabhartas an Luchd- 
Cùraim Òga, choisinn sinn gealladh nach biodh smachd-bhannan an 
cois prògraman cosnaidh Riaghaltas na h-Alba, stèidhich sinn am 
prògram Clann nas Fallainn is nas Beartaich, a' cur ri teachd-a-steach 
theaghlaichean as motha feuma, is chuir sinn às do choinneamhan 
aghaidh ri aghaidh an cois measadh taic ciorramaich. Tha a thìde ann 
pàighidhean dìon sòisealta a thogail a th' air an dealbh agus air am 
maoineachadh gu ceart gus cur an aghaidh bochdainn is gus am bi nas 


lugha neo-ionannachd ann a thaobh eaconamaidh, slàinte is foghlam. 


18 


Na nì sinn: 

* Cuiridh sinn an aghaidh bochdainn chloinne le dùblachadh is 
luathachadh ann an taic-airgid cloinne Albannach, cuiridh sinn às 
dha bacaidhean sochairean, Bacaidhean an Dithis Chloinne, agus 
Clàs an Èigneachaidh. 

* Nì sinn spàirn gus an cuidich taicean-airgid le daoine ciorramach is 
luchd-cùraim gu cothromach, a' leigeil cothrom leotha air an 
còraichean is pàirt a ghabhail sa choimhearsnachd. Àrdaichidh 
sinn sa bhad Taic an Luchd-Cùraim gus am faigh iad £105 
gach seachdain. 


* Bheir sinn a-steach deuchainn teachd a-steach bunasach 


uile-choitcheann. 


CO-IONANNACHD 





Sa Phàrlamaid mu dheireadh choisinn Uainich na h-Alba taic thar- 
phàrtaidh son taigh-tasgaidh tràilleachd, colonachd, eilthireachd is 
ìmpireachd a stèidheachadh, rinn iad strì son casg air companaidhean 
prìobhaideach prothaid a dhèanamh à dachaighean chomraichean agus 
choisinn iad cothrom bhòtaidh dha fògarraich. Cumaidh sinn oirnn ag 
obair còmhla ri buidhnean air an oir ann an spiorad dlùth-chomainn gus 


co-ionannachd adhartachadh. 


Na nì sinn: 

* Seasaidh sinn gu daingeann son feimineachas ion-ghabhalach, 
trasnach, le gnothaichean gnè gam fighe a-steach ann an 
pròiseasan ionmhais, dèiligeadh ris an diofar ann an tuarastalan 
eadar gnèithean, agus le sgrùdadh ciamar a tha siostam a' cheartais 
a' làimhseachadh fuath-bhan. 


19 


AR DÀN COITCHEANN MANIFESTO 2021 


Obraichidh sinn gus cur às do na bacaidhean an aghaidh ciorramaich 
a bhith an lùib ar coimhearsnachdan, eaconamaidh is seirbhisean 
poblach. Nì sinne Cùmhnant Còirichean Dhaoine Ciorramach mar 
phàirt de Lagh na h-Alba. 

Obraichidh sinn son Alba adhartach is com-pàirteach far am 

faod a' choimhearsnachd LGBTH is eadar-sheòrsach tighinn 

beò is soirbheachadh gu saor. Atharrachaidh sinn Achd 
Aithneachadh Gnè gus fèin-aidmheil laghail a cheadachadh agus 
casg a chur air tearapaidh atharrachaidh. 

Iarraidh sinn in-imrich a chur fo Phàrlamaid na h-Alba gus cur an 
aghaidh buaidh ghràin-chinnidheach poileasaidhean nàimhdeil 
in-imrich Oifis na Dùthcha san RA; gum biodh taigheadas luchd- 
comraich na ghnothach ionadail. 

Obraichidh sinn ler farsaingeachd bhuidhnean creideimh gus strì 
an aghaidh gràin is leth-bhreith stèidhichte air creideamh, agus cuir 
an aghaidh nan ìrean mì-chiatach de dh'eucoir gràin-creideimh. 

Nì sinn cinnteach gum faigh coimhearsnachdan Roma/ 
Luchd-siubhail na h-aon urraman is sochairean agus a bhuineas 

do choimhearsnachdan stèidhichte, le laghan ùra far am feumar, gus 
an dìonar an dòigh-beatha is dualchas. 

Seasamh còirichean fògarrach is coiteachadh gus an dèan Alba gach 


nì na comas gus fàilte a chur orra. 

CEARTAS 


Thug Uainich na h-Alba Achd Co-Ionnanachd ann an Dìon a' casg 
cronachaidh chorporra chloinne, chuir iad an aghaidh poileas armaichte 
a chleachdadh mar ghnàth, agus chuir iad dìon air còraichean bunaiteach 
dhaoine le stad a chur air Poileas Alba teicneòlas aithneachadh aodann. 
Tha sinn a' gealltainn dèiligeadh ris an liuthad neo-ionnanachd a 
chuireas ri adhbhairean eucoir, agus seirbhis phoileas èifeachdach a 
chruthachadh a tha stèidhichte anns na coimhearsnachdan, le taic a' 


phobaill, agus tha coltach ris an t-sluagh a tha còir aca a dhìon. 


Na nì sinn: 

* /Nì sinne Poileas Alba làn chunntachail do shluagh na h-Alba. 

*/ Cuir às don bhinn-cùirte “Neo-Dhearbhte.” 

* Dèanamh cinnteach nach bi ach a' chuid as lugha de ainneart agus 
cleachdadh masgaichean-dìon smugaid gan cleachdadh ann an obair 
phoileis. 

* Cothrom air Taic-airgid Laghail do luchd-fulang fòirneart dachaigh. 

* —Dì-eucoirich obair feise. 

* Siostam nam prìosan ath-leasachadh gus cuideam a chur air ath- 
ghnàthachadh agus stad air binnean-prìosain goirid. 

* Cuir an aghaidh eucoir co-cheangailte ri fiadh-bheathaichean. 

CULTAR 


Choisinn Uainich na h-Alba tuilleadh airgid do sheirbheisean ionadail 


cultarach, agus atharraichean ann an riaghailtean riochdairean a' BhBC 


a thaobh àite air an eadhair a thoirt dha urrasan an airgid dhorcha 


agus buidhnean a tha a' cleith an ceanglaichean ri companaidhean 


mòra, agus thug iad taic dha gluasadan cultarach gun chonnadh fosail. 


Saoilidh sinne gum bi buannachd mhaireannach an cois airgead a chur 


anns an roinn chultarach agus gnìomhachasan cruthachail, do ar cuid 


coimhearsnachdan, eaconamaidh is ar gnàth-shìde. 


Na nì sinn: 


Cuiridh nì sinn airgead ann an sluagh is àitichean a tha ri cultar agus 
nithear cinnteach gu faigh gach sgìre buannachd às an seo le taic 

a chur ri ùghdarrasan ionadail Planaichean Cultarach a dheasachadh 
còmhla ri luchd-còmhnaidh, luchd-ealain is gnìomhachasan. 

Cuiridh sinn taic ri roinn chultarach a tha iomadach is com-pàirteach 
le riaghailtean gun fheum co-dhiù cuid de luchd-ealain a gheibh 
ionmhas a bhith le buntanas ri meanbh-sluagh. 

Togaidh sinn air fàs ann an roinn Sgrìn Alba agus dèanamh 
cinnteach gun cruthaich taic riaghaltais obraichean is cothroman 


ionadail. 

